Toeris dood toe krokodil opblaasbootjie aanvalArgieffoto (Miniformat65, Pixabay) ŉ 90-jarige manlike toeris is Sondag dood in ŉ nasionale park in Zimbabwe toe ŉ krokodil die opblaasboot waarin hy was aangeval het. Die Matobo- nasionale park, in die suidwestelike dele van Zimbabwe, se bestuur het gesê die man se vrou wat saam met hom op die boot was is ook ernstig beseer. The Herald het die twee as John Bowman en Rosemary Mitchell geïdentifiseer. Die paartjie het glo die Mpopoma-dam in ŉ opblaasbootjie verken toe die voorval plaasgevind het. Volgens Tinashe Farawo, woordvoerder vir die park, is dit onwettig juis omdat dié bootjies geneig is om aangeval te word. Farawo het gesê die park raai mense af om opgeblaasde bote te gebruik in omgewings waar daar baie krokodille is. Volgens hom is daar kennisgewings daaroor rondom die park opgesit. Volgens Farawo is sowat 23 mense in 2017 in Zimbabwe deur krokodille doodgemaak.